Gonzalo Lira

Gonzalo Lira vuonna 2022.
Gonzalo Ángel Quintilio Lira López (29. helmikuuta 1968 Burbank, Yhdysvallat − 11. tammikuuta 2024) oli chileläis-yhdysvaltalainen tubettaja, kirjailija, elokuvaohjaaja ja toimittaja.
Lira opiskeli Colegio Saint George's Collegen eliittikoulussa Santiagossa ja myöhemmin Dartmouth Collegessa Yhdysvalloissa, jossa hän asui suurimman osan elämäänsä.
Lira työskenteli englanninopettajana ja julkaisi espanjaksi kirjan Tomáh Errázurih vuonna 1991. 1990-luvun puolivälissä hän oli yksi Yhdysvaltain suurimpia kirjallisia lupauksia.
Vuonna 1996 hän teki miljoonan dollarin sopimuksen G. P. Putnam's Sonsin kanssa poliittisen kirjan Counterparts julkaisusta, mutta kirjasta ei tullut toivottua menestystä. Vuonna 1997 hän ohjasi lyhytfilmin So Kinky.
Hän oli myös kehittämässä videopeliä Soldier of Fortune. Liran seuraava romaani Acrobat ilmestyi 2002. Miramax osti sen oikeudet elokuvaa varten.
Chilessä vuonna 2006 kuvattu elokuva Secuestro (engl. Catalina’s Kidnapping), jossa pääosassa Jorge Zabaleta ei saavuttanut suurta menestystä.
2010-luvulla Lira kirjoitti talousanalyysejä lukuisiin julkaisuihin kuten Zero Hedge, Naked Capitalism ja Business Insider.
Lira piti YouTubessa kanavaa nimellä Coach Red Pill vuodesta 2017. Kanava oli "punapilleröity" nuorille miehille suunnattu ja antifeministinen.
Lira vastusti yksilönvapauden rajoituksia korona-aikana ja myös kannatti Augusto Pinochetin toimia "kommunisteja" vastaan.
Kanava keräsi 306 000 tilaajaa ja 2,26 miljoonaa katselukertaa.
Lira keräsi myös Twitterissä ja Telegramissa 85 000 ja 20 000 seuraajaa. Marraskuussa 2021 Lira poisti suurimman osan kanavansa sisällöstä ja alkoi käyttää sosiaalisessa mediassa omaa nimeään.
Lira meni myöhemmin naimisiin ukrainalaisen naisen kanssa ja muutti Harkovaan Ukrainaan. Häntä epäiltiin venäjänmyönteisyydestä ja Lira pidätettiin ensimmäisen kerran huhtikuussa 2022 ja vapautettiin viikkoa myöhemmin.
Lira jatkoi YouTube-videoiden tekemistä ja esiintyi myös säännöllisesti George Gallowayin talk-show'ssa Mother of All Talk Shows (MOATS)
Hän postasi Twitteriin 12 tunnin välein rauhoittaakseen ystäviään.
Lira vapautettiin ja postasi viimeisen kerran Twitteriin 22. huhtikuuta 2023, jolloin hän antoi listan nimiä ja kehotti googlaamaan niitä "löytääkseen totuuden Zelenskyin regiimistä" ja "jos minusta ei kuulu, laittakaa nimeni listan jatkoksi".
Ukrainan turvallisuuspalvelu kommentoi 5. toukokuuta 2023 että Lira pidätettiin Venäjän sotarikosten kieltämisestä ja Ukrainan joukkojen herjaamisesta.
SBU julkaisi myös videon Liran pidätyksestä.
Seuraavan kerran Lira postasi nettiin 1. elokuuta 2023, kun hän postasi toisen ketjun, jossa hän kertoi yrittävänsä päästä pois Ukrainasta.
Liran tapaus nousi uudelleen esiin kun Tucker Carlson toi tapauksen esiin Twitterissä. Elon Musk kommentoi tapausta ja vaati Zelenskyiltä ja Joe Bideniltä vastausta.
Lira kertoi vartijoiden kiristävän häntä ja tyhjentäneen hänen pankkitilinsä ja palkanneen muut vangit pahoinpitelemään häntä.
Lira kuoli 11.1.2024 ukrainalaisessa sairaalassa Harkovassa.
Ennen kuolemaansa Lira jätti viestin, jossa hän kertoi kärsivänsä molempien keuhkojen keuhkokuumeesta, ilmarinnasta ja ödeemasta.